ఘట్టమనేని మహేశ్ ‌బాబు
ఘట్టమనేని మహేశ్ బాబు (ఆగష్టు 9, 1975) తెలుగు సినీ నటుడు. ఈయన ప్రఖ్యాత నటుడు ఘట్టమనేని కృష్ణ కుమారుడు. ఈయన 1975 ఆగష్టు 9 న చెన్నైలో జన్మచాడు. బాలనటుడిగా 8 కి పైగా సినిమాల్లో నటించాడు. కథానాయకుడిగా 24కి పైగా చిత్రాల్లో నటించాడుమొదటి సినిమా రాజకుమారుడు తోనే నంది ఉత్తమ నూతన నటుడి పురస్కారం అందుకున్నాడు. 2003 లో వచ్చిన నిజం సినిమాకు మొదటి సారిగా నంది ఉత్తమ నటుడు పురస్కారం అందుకున్నాడు. తర్వాత 2005 లో వచ్చిన అతడు, 2011 లో వచ్చిన దూకుడు,2015 లో వచ్చిన శ్రీమంతుడు చిత్రాలకు కూడా ఉత్తమ నటుడిగా నంది పురస్కారాలు గెలుచుకున్నాడు. సినీ నటి నమ్రత శిరోద్కర్ ను వివాహం చేసుకున్నాడు.
గౌతమ్ మీనన్
గౌతమ్ వాసుదేవ్ మీనన్ ప్రముఖ తమిల ఇండస్ట్రీ దర్శకుడు. ఇతను తెలుగులో వెంకటేష్తో ఒక పోలీస్ బ్యాక్ డ్రాప్ చిత్రం ఘర్షణ, నాగచైతన్యతో ఒక ప్రేమ కథా చిత్రం ఏ మాయ చేశావే చిత్రాలకు దర్శకత్వం వహించారు. 
ఈ సినిమాను అటు తమిళ్లో సింబు, త్రిష జంటగా విన్నైతాండి వరువాయ పేరుతో, ఇటు తెలుగులో ఏ మాయ చేశావే పేరుతో ఏకకాలంలో తీయడం విశేషం.
గౌతమ్‌ 1973లో కేరళలోని పలక్కడ్‌ జిల్లాలో జన్మించారు. ఆయన తండ్రిమలయాళీ, తల్లి తమిళియన్‌. గౌతమ్‌ తిరుచ్చిలో పెరిగారు. కళాశాల్లో చదువుతున్న రోజుల్లో సినిమాలపై ఆసక్తి ఏర్పడింది. ఆ విషయాన్ని తల్లిదండ్రులు చెప్పారు. వారు సమ్మతించడంతో ఆ బాటలోనే అడుగులు వేస్తూ.. 1997లో ‘మిన్సర కనవు’ చిత్రానికి సహాయ దర్శకుడిగా చేరారు. ఇందులో ఆయన ఓ పాత్రలో కూడా నటించారు. 2001లో మాధవన్‌తో ‘మిన్నెల’ అనే చిత్రాన్ని తెరకెక్కించారు. అలా దర్శకుడిగా కెరీర్‌ ప్రారంభించిన ఆయన పలు తమిళ చిత్రాలకు దర్శకత్వం వహించి ప్రత్యేక గుర్తింపు పొందారు. తెలుగులో ఆయన తెరకెక్కించిన ‘ఘర్షణ’, ‘ఏ మాయ చేసావె’, ‘ఎటో వెళ్లిపోయింది మనసు’, ‘సాహసం శ్వాసగా సాగిపో’ చిత్రాలు దేనికదే ప్రేక్షకుల మదిలో ప్రత్యేక స్థానాన్ని సంపాదించుకున్నాయి